钦定古今图书集成/明伦汇编/官常典/第084卷 > 兰陵武王长恭
## 钦定古今图书集成/明伦汇编/官常典/第084卷 > 兰陵武王长恭

按《北齐书》本传：“兰陵武王长恭，一名孝瓘，文襄第四
子也。累迁并州刺史。突厥入晋阳，长恭尽力击之。芒
山之败，长恭为中军，率五百骑再入周军，遂至金墉
之下，被围甚急。城上人弗识，长恭免胄示之面，乃下
弩手救之，于是大捷。武士共歌谣之，为《兰陵王入阵
曲》是也。历司州牧、青、瀛二州，颇受财货。后为太尉，与”
段韶讨柏谷。又攻定阳。韶病，长恭总其众。前后以战
功别封钜鹿、长乐、乐平、高阳等郡公。芒山之捷，后主
谓长恭曰：“入阵太深失利，悔无所及。”对曰：“家事亲切，
不觉遂然。”帝嫌其称家事，遂忌之。及在定阳，其属尉
相愿谓曰：“王既受朝寄，何得如此贪残？”长恭未答。相
愿曰：“岂不由芒山大捷，恐以威武见忌，欲自秽乎？”长
恭曰：“然。”相愿曰：“朝廷若忌王，于此犯便当行罚，求福
反以速祸。”长恭泣下，前膝请以安身术。相愿曰：“王前
既有勋，今复告捷，威声太重，宜属疾在家，勿预时事。”
长恭然其言，未能退。及江淮寇扰，恐复为将，叹曰：“我
去年面肿，今何不发？”自是有疾不疗。武平四年五月，
帝使徐之范饮以毒药。长恭谓妃郑氏曰：“我忠以事
上，何辜于天而遭鸩也？”妃曰：“何不求见天颜？”长恭曰：

将士共之。初在瀛州，行参军阳士深表列其赃，免官。
及讨定州，阳士深在军，恐祸及。长恭闻之曰：“吾本无
此意”，乃求小失，杖士深二十以安之。尝入朝而仆从
尽散，唯有一人，长恭独还，无所谴罚。武成赏其功，命
贾护为买妾二十人，唯受其一。有千金责券，临死日
尽燔之。